ทุกๆวัน จะกินยาคุมเวลา 3 ทุ่มค่ะ แล้วเมื่อคืนวันอาทิตย์ลืมกินไป มานึกได้อีกทีคือ ช่วงเวลา 6โมงเย็นของวันจันทร์ค่ะ จึงรีบกินตอนนั้นและส่วนเม็ดของวันจันทร์ ก็กินเวลาตามปกติที่ทาน ทำถูกต้องไหมคะ แล้วถ้ามีเพศสัมพันธ์กับแฟนแบบไม่ได้ป้องกัน จะเสี่ยงการตั้งครรภ์ไหมคะ หรือควรที่จะกินยาฉุกเฉินคะ
สวัสดีค่ะ จากที่เล่ามา การลืมรับประทานยาคุมแล้วรับประทานยาเพิ่มเติมตามที่สอบถามมา ถือว่า ทำถูกต้องนะคะ แต่เนื่องจากมีช่วงการขาดยา ระดับฮอร์โมนในเลือดจะแกว่ง ทำให้ประสิทธฺิภาพการคุมกำเนิดลดลงได้บ้างค่ะแต่ไม่แนะนำให้รับประทานยาคุมกำเนิดฉุกเฉินในกรณีที่รับประทานยาคุมกำเนิดแบบแผงอยู่นะคะ เพราะไม่ได้ช่วยเพิ่มประสิทธิภาพการคุมกำเนิด และจะเกิดผลข้างเคียงของการที่ได้รับฮอร์โมนขนาดสูงค่ะแนะนำให้ รับประทานยาคุมกำเนิดตามปกตินะคะ หากช่วงสัปดาห์นี้จะมีเพศสัมพันธ์ แนะนำให้ใช้ถุงยางอนามัยร่วมด้วย จนกว่าจะรับประทานยาต่อเนื่องกันเกิน 7วันนะคะและรอดูประจำเดือนนะคะ หากขาดประจำเดือนจึงทดสอบการตั้งครรภ์ค่ะ